Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: A gazdasági élet résztvevõinek vagyoni viszonyait szabályozó, a Polgári Törvénykönyvrõl szóló 1959. évi IV. törvény (a továbbiakban: Ptk.) a jogról való lemondás fogalmát nem határozza meg. A joglemondásról a Ptk.
Paragraph Index: 719

(2) Ha a felek a szerzõdés hatályának megszûntét tették bizonytalan jövõbeni eseménytõl függõvé (bontó feltétel), a feltétel bekövetkeztével a szerzõdés hatálya megszûnik.” A hivatkozott törvényi rendelkezések értelmében feltétel kizárólag jövõbeni bizonytalan esemény lehet. Ez a bizonytalan jövõbeni esemény, a jogegységi eljárásban vizsgált szerzõdésekben, a szerzõdésszerû teljesítés volt. A szerzõdésszerû teljesítés esetére tettek az önkormányzatok joglemondó nyilatkozatot. Azaz a lemondó nyilatkozatuk hatályának beálltát tették függõvé a szerzõdésszerû teljesítéstõl. A jogegységi tanács álláspontja szerint ezt a jognyilatkozatukat akként kell értelmezni, hogy a joglemondás csak a szerzõdésszerû teljesítés idõpontjában lép hatályba. Ekként a szerzõdésszerû teljesítés — mint bizonytalan jövõbeli esemény — a szerzõdésben foglalt joglemondás felfüggesztõ feltétele. Ebbõl következik, hogy a késedelmes teljesítés — mint nem szerzõdésszerû teljesítés — esetén a lemondás nem lép hatályba. A jogegységi tanács a kifejtettekre tekintettel a Bsz.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes